Ettepanek NÕUKOGU OTSUSE muuta ühenduste riisiimpordi režiimi

(komisjoni esitatud)

SELETUSKIRI

1. Nõukogu volitas 26 juunil 2003 Komisjoni teatama WTOle, et Euroopa Ühendus kavatseb muuta soodustusi GATTile lisatud Euroopa Ühenduse CXL loendi kaubapositsioonides 1006 20 (kooritud riis), 1006 30 (kroovitud riis). Selle tulemusel teataski Euroopa Ühendus 2. juulil 2003 WTOle oma kavatsusest muuta teatud EÜ CXL loendi soodustusi.

2. Komisjon on pidanud läbirääkimisi konsulteerides Euroopa Ühenduse asutamislepingu artikli 133 alusel moodustatud komiteega ja vastavalt nõukogu läbirääkimisdirektiivide raamistikule.

3. Komisjon on pidanud läbirääkimisi Ameerika Ühendriikidega, kellel on HS (ühtlustatud süsteemi) alamrubriigi 1006 20 (kooritud riis) suhtes tarnesoodustused ja HS alamrubriigi 1006 30 (kroovitud riis) suhtes tarnete enamsoodustused, Taiga, kellel on HS alamrubriigi 1006 30 (kroovitud riis) tarnesoodustused ja HS alamrubriigi 1006 20 (kooritud riis) suhtes tarnete enamsoodustused, ning India ja Pakistaniga, kellel mõlemal on HS alamrubriigi 1006 20 (kooritud riis) suhtes tarnete enamsoodustused.

4. Vaatamata jõupingutustele ei suutnud komisjon läbirääkimiste käigus Ameerika Ühendriikide ja Taiga jõuda rahuldava kokkuleppeni.

5. Komisjon on jõudnud kokkuleppele lepingu suhtes India ja Pakistaniga.

6. Käesolevaga palume nõukogul kehtestada uued kooritud ja kroovitud riisi tariifid. Kui nõukogu käesoleva otsuse vastu võtab, teatab komisjon WTOle vajalikest muudatustest Euroopa Ühenduse CXL loendis.

7. Kuna nõukogu määruse (EÜ) nr 1785/2003 muudatuste puhul on vajalik ka Euroopa Parlamendi arvamus, tuleb komisjonil ka selle korraldusega tegeleda. Mõlema lepingu rakendamise tagamiseks 1. septembrist 2004 võimaldavad need kaks otsust komisjonil kõrvale kalduda nõukogu määrusest (EÜ) nr 1785/2003 üleminekuperioodil, st kuni muudatus on jõustunud, kuid mitte hiljem kui 30. juunil 2005.

Komisjon esitab nõukogule omapoolse määruse muudatusettepaneku niipea kui võimalik.

2004/0144 (ACC)

Ettepanek NÕUKOGU OTSUS muuta ühenduste riisiimpordi reziimi

EUROOPA LIIDU NÕUKOGU,

võttes arvesse Euroopa Ühenduse asutamislepingu artiklit 133 seoses artikli 300(2) esimese alalõigu esimese lausega,

võttes arvesse komisjoni ettepanekut [1],

[1] EÜT C [...], [...], lk [...].

samal ajal kui.

(1) Nõukogu volitas 26 juunil 2003 komisjoni algatama läbirääkimisi GATT 1994 artikli XXVIII suhtes muutmaks teatud riisi importtehingute soodustustingimusi. Selle tulemusel teataski Euroopa Ühendus 2. juulil 2003 WTOle oma kavatsusest muuta teatud EÜ CXL loendi soodustusi.

(2) Komisjon on pidanud läbirääkimisi konsulteerides Euroopa Ühenduse asutamislepingu artikli 133 alusel moodustatud komiteega ja vastavalt nõukogu läbirääkimisdirektiivide raamistikule.

(3) Komisjon on pidanud läbirääkimisi Ameerika Ühendriikidega, kellel on HS alamrubriigi 1006 20 (kooritud riis) suhtes tarnesoodustused ja HS alamrubriigi 1006 30 (kroovitud riis) suhtes tarnete enamsoodustused, Taiga, kellel on HS alamrubriigi 1006 30 (kroovitud riis) tarnesoodustused ja HS alamrubriigi 1006 20 (kooritud riis) suhtes tarnete enamsoodustused, ning India ja Pakistaniga, kellel mõlemal on HS alamrubriigi 1006 20 (kooritud riis) suhtes tarnete enamsoodustused.

(4) Komisjon on jõudnud kokkuleppele lepingu suhtes India ja Pakistaniga, kuid ei ole jõudnud rahuldava kokkuleppeni Ameerika Ühendriikide ja Taiga.

(5) Teatavate kooritud ja kroovitud riisi soodustuste suhtes tehtavate muudatuste sisseviimiseks Euroopa ühenduste CXL loendisse, tuleb kehtestada kooritud ja kroovitud riisi uued tariifid.

(6) Kuna kooritud ja kroovitud riisi uute tariifide kehtestamine nõuab ka muudatusi nõukogu määruses ühisest riisituru korraldusest, (EÜ) nr 1785/2003 29. septembrist 2003 [2], peab komisjon kinnitama vastava määruse erandid

[2] EÜT L 270, 21.10.2003, lk 96.

(7) Otsuse rakendamiseks vajalikud meetmed tuleb vastu võtta vastavalt nõukogu otsusele 1999/468/EÜ 28. juunist 1999, mis sätestabki komisjoni rakendusvõime teostamise protseduuri [3],

[3] EÜT L 184, 17.7.1999, lk 23.

ON TEINUD JÄRGMISE OTSUSE:

Artikkel 1

Kooritud riisi (CN-kood 1006 20) tariif on 65 EUR/tonn.

Kroovitud riisi (CN-kood 1006 30) tariif on 175 EUR/tonn.

Artikkel 2

Käesoleva otsuse rakendamiseks vajalikus ulatuses alates 1. septembrist 2004, on komisjonil õigus teha erandeid võrreldes nõukogu määrusega (EÜ) nr 1785/2003 vastavalt käesoleva otsuse artiklile 3 (2), kuni määruse parandused jõustuvad, kuid mitte hiljem kui 30. juunini 2005.

Artikkel 3

1. Komisjonile osutab abi määruse (EMÜ) nr 1784/2003 artikli 25 alusel loodud teraviljade korralduskomitee.

2. Selle lõigu puhul kehtivad otsuse 1999/468/EÜ artiklid 4 ja 7.

Otsuse 1999/468/EÜ artikli 4 (3) tähtaeg on üks kuu.

Brüssel,

Nõukogu nimel

eesistuja

>TABELPOSITION>